राधिका पंडित
राधिका पंडित एक भारतीय फिल्म अभिनेत्री हैं, और पूर्व में टेलीविजन में भी काम कर चुकी हैं। ये कन्नड़ सिनेमा के मुख्य अभिनेत्रियों में से एक के रूप में जानी जाती हैं। ये कई टीवी धारावाहिकों में भी काम कर चुकीं हैं, जिसमें नन्दगोकुल और सुमनगली आदि मुख्य है। इन्होंने फिल्मों में अपने अभिनय की शुरुआत फिल्म मोग्गिना मनसू (2008) से की थी। इसके लिए इन्हें सर्वश्रेष्ठ अभिनेत्री के लिए कर्नाटक राज्य फिल्म पुरस्कार और दक्षिण फिल्मफेयर पुरस्कार भी मिला है। इन्हें लव गुरु (2009) और कृष्णन लव स्टोरी (2010) में इनके कार्य के कारण दुबारा पुरस्कृत किया गया।